হেমন্তের এই কালে

-মোহাম্মদ আব্দুল ওয়াহিদ

শিশির ভেজা গাছের শাখে

সকাল সাজে পাখির ডাকে

মনটা নেচে ওঠে

গহীন হৃদয় তটে।

ফুল পাখিদের বসে মেলা

নিত্য করে কতো খেলা

পুলক ভরা তালে

হেমন্তের এই কালে।

সোনা রোদের চিকচিক আলো

দূর করে দেয় ভোরের কালো

পুলোক রাঙা রবি

আলোক ভরা ছবি।

প্রকৃতি রঙ ছড়ায় মাঠে

স্নিগ্ধ শোভা হৃদয় হাটে

আলোর দেখা পেয়ে

ওলী ওঠে গেয়ে।

মনোহর এই দৃশ্য দেখে

হৃদয় মাঝে শোভা মেখে

মন বসে না ঘরে

ছুটে দেখার তরে।

রচনাকালঃ ২৬/১১/২০২২

মোহাম্মদ আব্দুল ওয়াহিদ

সহকারী শিক্ষক

মৈশাষী সরকারি প্রাথমিক বিদ্যালয়

বালাগঞ্জ, সিলেট